Վենտսպիլս

**Վենտսպիլս** (մինչև 1917 թվականը՝ Վինդավա, ), նավահանգստային քաղաք Լատվիայոււմ։ Գտնվում է Բալթիկ ծովի ափին՝ Վենտա գետի գետաբերանի մոտ, հյուսիսց Լիոպայի և հարավից Ռիգիի։ Բնակչությունն ըստ 2005 թվականի տվյալների կազմում է 44 հազար մարդ։

## Պատմություն
Քաղաքը հիմնադրվել է 13-րդ դարում, տևտոնների կողմից։ Դեռ միջին դարերից Վենտսպիլսը, որպես առևտրական կենտրոն, կարևոր դերակատարություն ուներ։ Լիվոնյան կարգերի և Կուրլյանդական կոմսության կառավարման ժամանակ Վենտսպիլսյան կամ Վինդավյան պալատը քաղաքի ֆոկտի նստավայրն էր։ Քաղաքի զարգացումը սկսվեց կուրլյանդական դուքս Յակոբի (1642-1681) կառավարման ժամանակաշրջանում։ Այդ ժամանակ Վենտա գետի վրա կառուցվել էր մեծ նավաշինարան։ Քաղաքի շրջակայքում սկսեցին կառուցել զենքերի արհեստանոցներ, սելիտրայի և աղյուսի մանուֆակտուրաներ, սկսեց զարգանալ Արևմտյան Եվրոպայի, մեծ մասամբ Հոլանդիայի հետ առևտրական կապերի հաստատումը։ Դքսական քաղաքականությունը հիմնվում էր չարչիության գաղափարների վրա՝ գյուղատնտեսության արտադրանքի արտահանման շահույթը (ինչպիսին հացահատիկը և վուշը) ծախսվում էր մանուֆակտուրաների և գործարանների կառուցման համար։ Կուրլյանդական նավերը Վինդավայից գնում էին Աֆրիկա և Ամերիկա։

Վենտսպիլսում է գտնվում Կապույտ դրոշի լողափը և մի քանի տուրիստական կենտրոններ՝ Լիվոնական դղյակը, 19- րդ դարի կեսերի լյուտերանական եկեղեցին և այլն։

## Ազգային կազմը
Քաղաքի ազգային կազմի բնակչությունը 2011 թվականի տվյալներով՝

## Կլիմա
Վենտսպիլսում ծովային կլիմա է՝ մեղմ ձմեռ և հով ամառ։

## Տնտեսություն
### Տրանսպորտ
Սկզբում երկաթգծով կապված էր Ռիգա քաղաքի հետ։ Վենտսպիլսը նաև երկաթգիծ ուներ Լիեպայա քաղաքի հետ։

Ուղևորների կայարաններ
* Վենտսպիլս։ Ռիգա-Վենտսպիլս ուղղությամբ կայան
* Վենտսպիլս-2
* Հարավային Վենտսպիլս։ Վենտսպիլս-Լիեպայա ուղղությամբ կայան

Բեռնատարային կայարաններ
* Վենտսպիլս Նաֆտա
* Յուրաս պարկ
* Աուստրումի

2010 թվականի օգոստոսի 4-ին վերակառուցվեց երկաթգիծ՝ 600 մմ լայնությամբ և 2,6 կմ երկարությամբ։

## Նավահանգիստ
Վենտսպիլսի նավահանգիստը հանդիսանում էր կարևոր հանգույց ռուսական նավթի և քարածխի Բալթիկ ծովով արտահանելու համար։ 2001 թվականի վերջում ՌԴ միջկառավարական հանձնաժողովի որոշմամբ նավթը և քարածուխը տեղափոխվեց Պրիմորսկ, որը հանդիսանում էր Բալթիկ ծովի խողովակաշար համակարգի վերջին կետը։

2011 թվականի աշնան տվյալներով Վենտսպիլսի նավահանգիստում աշխատել են երեք լաստանավային գծեր։
* Վենտսպիլս-Նյունեսհամն (Շվեդիա), շաբաթական 5 անգամ
* Վենտսպիլս-Տրավեմյունդե (Գերմանիա), շաբաթական 2 անգամ
* Լյուբեկ(Գերմանիա)-Վենտսպիլս-Սանկտ Պետերբուրգ (Ռուսաստան), շաբաթական 2 անգամ

## Իշխանությունը
thumb|250 px|Օրդենյան պալատ Վինդաու, որը վերակառուցվեց ղեկավարության կողմից և դարձավ բանտ
thumb|180px|Լյուտենյան Սբ. Նիկոլայ եկեղեցի
Վենտսպիլսյան քաղաքային դումայի կազմում կա 13 պատգամավոր։ Քաղաքապետ Այվարս Լեմբերգսը, 1990 թվականից ղեկավարում է քաղաքային իշխանությունը։

## ԶԼՄ
Քաղաքում լույս են տեսնում «Վենտաս Բալլս» () և անվճար տրամադրվող «Վենտսպիլս Ավիզե» () թերթերը։ Քաղաքացիները կարող են նաև դիտել վենտսպիլսյան հեռուստահաղորդումները։

## Կրթություն
Վենտսպիլսում գործում է ինը կրթական ցերեկային դպրոց, ինչպես նաև մեկ գիշերային միջնակարգ դպրոց։ Բարձրագույն կրթություն կարող են ստանալ Վենտսպիլսյան Ավագ դպրոցն ավարտելուց հետո։ Բարձրագույն կրթություն նաև կարող են ստանալ ինժեներա-տնտեսագիտական ֆակուլտետում, Ռիգայի տեխնիկական համալսարանի Վենտսպիլսյան մասնաճյուղի ինժեներական գիտությունների ֆակուլտետում, Բալթիկ Միջազգային Ակադեմիայի իրավաբանական և տնտեսագիտական ֆակուլտետներում։

## Սպորտ
«Վենտսպիլս» ֆուտբոլային ակումբ՝
*Լատվիայի չեմպիոն-2006, 2007, 2008
*Լատվիայի մրցարշավի արծաթե դափնեկիր-2000, 2001, 2002
*Լատվիայի մրցարշավի բրոնզե դափնեկիր-1998, 1999, 2003, 2004, 2005

«Վենտսպիլս» բասկետբոլային ակումբ
*Լատվիայի չեմպիոն— 1999/00, 2000/01, 2001/02, 2002/03, 2003/04, 2004/05, 2005/06
*Լատվիայի մրցարշավի արծաթե դափնեկիր-1997/98, 1998/99, 2006/07
*Լատվիայի մրցարշավի բրոնզե դափնեկիր-1995/96, 2007/08
*Բալթիի մրցարշավի բրոնզե դափնեկիր-2006/07

## Դրամական միավոր՝ վենտ
2011 թվականի հոկտեմբերի 12-ին քաղաքապետի որոշմամբ Վենտսպիլսում արտադրվել է սեփական դրամական միավոր՝ վենտ։ 100 վենտը համապատասխանում է 1 լատի։ 2011 թվականի նոյեմբերի սկզբին արդեն 22 կետերում թույլատրվում էր վճարում կատարել վենտով(հիմնականում տուրիստական և սպորտային կենտրոններում)։ Վենտսպիսի վարչակազմը ցանկանում էր, որ վենտը տարածվի նաև այլ քաղաքներում։

Զատլերսի Բարեփոխումներ Կուսակցությունը պնդում էր, որ վենտի կիրառումը հակասահմանադրական բնույթ ունի.։

## Քույր-քաղաքներ
*  Վեստերվիկ
*  Շտարլզունդ
*  Լորյան

## Ծանոթագրություններ

## Արտաքին հղումներ
* Քաղաքի կայք  
* Կայք՝ վենտի մասին 
* Վենտսպիլսի տուրիզմի մասին տեղեկություններ mesta.lv 
* Վենտսպիլսի տեղանվանագիտական բազայի մասին տեղեկություններ 
* «Վենտաս Բալս» —քաղաքի նորություններ 
* «Վենտսպիլս Ավիզե» անվճար թերթ 
* VITC — Ventspils Information Technology Center

Կատեգորիա:1290 թվականին հիմնադրված բնակավայրեր
Կատեգորիա:Բալթիկ ծովի նավահանգստային քաղաքներ
Կատեգորիա:Լատվիայի քաղաքներ